Formandsberetning generalforsamling 2021

Velkommen til årets generalforsamlingen.

Året 2020 bliver et år vi aldrig glemmer, corona´en satte spor i alt, vi nåede lige at starte op for dernæst, at blive lukket ned igen.

Vi havde store planer men igen blev vi sat til vægs. Planerne er der stadig og lysten har vi i hvert fald til, at både holde vores 10 års jubilæumsfest og en træner/ leder fest. Vi arbejder stadig på at få holdt en jubilæumsfest for børnene men det kræver at restriktionerne ændres.

Året 2020 bød på et samarbejde imellem Buf og HH, det resulterede i en oprydnings lørdag. HH fik det store lokale overfor cafeteriet, da det hjalp deres arbejdsgang og Buf fik lokalet for enden af gangen. Begge klubber var glade for, at der blev ryddet op og vi nu kunne få et lokale for os selv.

Stallions har også meldt sig på banen for et samarbejde og dette har vi taget imod. Vi arbejder på, at i julen 2021 vil vi sælge juletræer og julehygge ved Dagnæs hallen. Dette var ikke en mulighed i julen 2020 pga for sent udmelding fra Stallions og corona restriktioner.

Forårssæsonen starter op den første tirsdag efter påske. I forhold til de nye restriktioner må vi desværre undvære jer forældre på sidelinjen lidt endnu, dog med undtagelse af sandkasse holdet. Det vil sige at forældrene må aflevere og hente børnene ved indgangen til området indtil videre. Vi følger løbende udmeldinger fra dbu og I hører mere når vi ved mere.

I alt det her corona virvar, har vi oplevet en positiv tilbagevending. Vores U19 hold vender tilbage med Leo som træner, det er vi mega glade for og glæder os til at se dem i klubben igen.

Vi har desuden fået en nyt 7 mands senior hold og dem vil vi også byde velkommen. Vi glæder os til at byde dem velkommen i klubben og se dem på banen.

Bestyrelsen har i lørdags haft oprydnings dag, så nu er opbevarings container klar til opstart, boldene mv er klar til brug.

Som min forgænger plejer at sige: ”*fodbold er noget der går i blodet og noget man lever”.* Det er jeg helt enig i, tænker vi alle glæder os utroligt meget til at åbne banerne igen. Så vi kan få gang i det sociale udendørsliv.

En stor tak til Claus som har styret vores hjemmeside og support hjælp til os, samtidig fungeret som pedel.

Og en stor tak til Jens som har med hår hånd styret vores sponsorerer, lavet gode aftaler som vi er taknemmelige for.

Så igen en stor tak for alle de år I har bestridt jeres poster og tak for kampen.

Det her har været mit første år som formand, det har været præget af de forskellige omstændigheder, så jeg håber på at det næste år bliver noget anderledes og mere spændende.

Tak for indsatsen kære bestyrelse, det har været sjovt og lærerigt.

Senest ved næste års generalforsamling vil Heidi og jeg træde ud af bestyrelsen.

Bestyrelser, trænere og spillere kommer og går men BUF BESTÅR.

Jeanette Skat Larsen

Formand Buf Horsens